יום ההולדת קרב, וכמו בכל שנה הגיע הזמן לארגן את חגיגת יום ההולדת השנתית. ישנן דרכים רבות לחגוג יום הולדת, החל מיום כיף משפחתי ועד לחגיגה צבעונית בבית או במתחם כלשהו. מי מכם שבוחר לחגוג לו או לילדיו יום הולדת בבית, וודאי ישמח לשמוע כי כיום, עיצוב המסיבה הוא פשוט, קל ואפילו לא יקר. אז כיצד תארגנו חגיגת יום הולדת מעוצבת? אספנו לכם כמה טיפים!
בשנים האחרונות חלה עלייה גורפת בחגיגות יום ההולדת בעלות קונספט מסוים. נושא המסיבה יכול להיות מסיבת נסיכות, מסיבת פול-מון (כמו בתאילנד!), חגיגת דיסני, מסיבה מקסיקנית ואפילו יום הולדת ספא. בחירת קונספט תסייע לכם להיות ממוקדים בעיצוב האירוע ולהקנות לחוגגים חוויה בלתי נשכחת וייחודית. נסו להתאים את כל אביזרי האירוע, לרבות הפעילויות, לקונספט הנבחר. כך למעשה תוכלו ליהנות ממסיבה מיוחדת ושונה מיתר ימי הולדת.
אל תבזבזו את זמנכם בשיטוט בין חנויות הקישוטים השונות, זאת משום שאת כל הפריטים הנחוצים לכם תוכלו לרכוש ישירות מהאינטרנט באתרים כדוגמת עלי אקספרס בעברית. בעת הרכישה אונליין ניתן לרכוש סטים תואמים ופריטים ייחודיים במחירים אטרקטיביים, כמו גם לחסוך זמן בשוטטות ארוכה בין חנויות ומתחמי קניות. הקפידו להזמין מבעוד מועד את כל הקישוטים והאביזרים הרלוונטיים עבורכם, כך החבילה תגיע אליכם בדיוק בזמן ליום ההולדת.
גם לכלים בהם תגישו את האוכל והשתייה יש חלק מכובד בעיצוב האירוע. ישנו מגוון רחב של כלים חד פעמיים, לרבות כלים עם דוגמאות שעשויים להתאים לקונספט האירוע. רכשו כלים מעוצבים ומיוחדים כמו צלחות, כוסות, סכו"ם, מעמד להגשת העוגה ועוד. במידה ולא מצאתם כלים שתואמים את קונספט האירוע, בחרו בכלים שצבעם משתלב עם יתר הקישוטים שרכשתם לעיצוב המתחם.
אחד הדברים המהנים ביותר בימי הולדת ואירועים, הוא הצילומים. בעוד שישנם חוגגים שיעדיפו לשמור את התמונות באלבומי התמונות הפיזיים, יש את אלה שיעדיפו לפזר את התמונות ברשתות החברתיות. כך או כך, כדאי שתעצבו עמדה מיוחדת לצילומים (רצוי שתהיה תואמת לקונספט, אך אין זה מחייב). בעמדה ניתן להכין תפאורה (מארש לרכוש תפאורה קיימת), לשם כך היעזרו בקאפה גדולה, פוליגל ואפילו בריסטולים צבעוניים. הניחו בעמדה מגוון של אלמנטים מדליקים לצילומים כמו כובעים, משקפי שמש מיוחדים, שרשראות הוואי ואלמנטים נוספים, בכדי שהחוגגים יוכלו להצטלם בהנאה ולשתף את התמונות עם חבריהם.
עיצוב שולחן יום ההולדת הוא בדרך כלל העיצוב שמושך את עיניהם של משתתפי המסיבה. לרוב הוא יכלול שיפודים מתוקים עשירים בסוכריות גומי, שוקולדים וממתקים טעימים האהובים על הילדים. בכדי לעצב בקלות את שולחן יום ההולדת הצטיידו בשיפודי עץ, צנצנות שקופות (אפשר גם חד פעמיות), סוכריות גומי, מסטיקים עגולים, מרשמלו ושוקולדים. את הצנצנות השקופות תוכלו למלא במסטיקים עגולים וצבעוניים, במרשמלו או בשוקולדים ואילו את שיפודי העץ יש לנעוץ בסוכריות הגומי, כך שייצרו שיפודים מלאי כל טוב. את הצנצנות תוכלו להציב על השולחן ולייצב במרכזם את שיפודי הגומי, שכן אלה, יקנו לשולחן מראה מעוצב ויפיפה.
חגיגת יום הולדת מעוצבת היא דבר בר הגשמה ואפילו קל ליישום. עם מעט יצירתיות ודמיון, תוכלו להקנות לאירוע כל מיתוג שרק תרצו. תכננו מראש את עיצוב המתחם וערכו רשימה של כל הציוד הדרוש לכם, כך תוכלו לארגן את חגיגת יום ההולדת המושלמת.